**Information fra Kolind Vandværk A.m.b.a.**

**om målerudskiftning i 2015:**

Samtlige vandmålere på ejendomme i vandværkets forsyningsområde udskiftes i 2014 – 2015.

Kolind Vandværk betaler alle omkostninger i forbindelse med målerudskiftningen under forudsætning af, at eksisterende måler er opsat forskriftsmæssig og er umiddelbar tilgængelig for kontrol og udskiftning.

Udskiftningen af vandmålere sker i overensstemmelse med gældende ”Vejledning nr. 9567 af 18.10.2013: Måleteknisk vejledning om kontrolsystem for koldt- og varmtvandsmålere i drift” fra Erhvervs- og Vækstministeriet.

De nye målere hedder ”MULTICAL 21”, som er et dansk produkt fremstillet af Kamstrup A/S i Stilling. Måleren er en ultralydsmåler med indbygget elektronisk aflæsningsmodul, så vandværket fremover selv kan foretage den årlige måleraflæsning med et mobilt fjernaflæsningsudstyr.

* **Der udskiftes ca. 360 stk. i 2015.**
* **Målerudskiftningen foretages i perioden fra d. 23.09 til d. 01.12.**

**Målerudskiftning i 2015 foretages på flg. veje:**

* **Bygmarken, Bugtrupvej, Enggårdsbakken, Fasanvej, Fuglevænget, Havrebakken, Hvedevej, Rugvangen, Søndermarken, Vagtelvej, Ørnevænget,**

**VVS-arbejdet udføres af: Bysmeden I/S v. Rasmus Hansen, Bugtrupvej 6, 8560 Kolind.**

* VVS-installatøren skal selv træffe aftale med forbrugeren om adgang til målerudskiftningen. Du bliver kontaktet af VVS-installatøren.
* VVS-installatøren udfylder i forbindelse med målerudskiftningen en blanket med aflæsning af målervisning på både den nedtagne og den nyopsatte måler, målernummer på den nyopsatte måler samt målerens fysiske placering i huset. Kopi af ”målerombytningsblanketten” udleveres til lodsejeren / installationsadressen ved arbejdets afslutning. HUSK selv at aflæse den gamle måler inden målerudskiftningen og kontrollere, at blanketten er udfyldt korrekt.
* ***BEMÆRK***: Den eksisterende måler skal være frit tilgængelig for VVS-installatørens arbejde. Hvis eksisterende måler ikke er monteret forskriftsmæssig eller ikke er frit tilgængelig for målerudskiftningen, registrerer VVS-installatøren forholdet, forlader adressen og overdrager målerudskiftningen til Kolind Vandværks bestyrelse.

**Kontaktpersoner for Kolind Vandværk:** Driftsleder John Mahler, tlf. 2072 4065 / 8639 1920 og

John A. Christiansen, tlf. 4076 8935 / 8639 1612